## Uredba o izmjenama i dopunama Carinskog zakona

### NN 61/1992 (2.10.1992.), Uredba o izmjenama i dopunama Carinskog zakona

# VLADA REPUBLIKE HRVATSKE

Na osnovi članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92), Vlada Republike Hrvatske
na sjednici održanoj 2. listopada 1992. godine, donijela je

## UREDBU

### o izmjenama i dopunama Carinskog zakona

Članak 1.

U Carinskom zakonu ("Narodne novine", broj 53A/91, 33/92 i
40/92), u članku 27. u stavku 1. točka 3. mijenja se i glasi :

"3) stranci koji su stekli hrvatsko državljanstvo, odnosno boravak
po osnovi odobrenog trajnog nastanjenja ili boravak po osnovi priznatog
statusa izbjeglice u Republici Hrvatskoj, osim osoba koje su po propisima
bivše SFRJ smatrane jugoslavenskim državljanima, - na predmete svojega
domaćinstva i predmete gospodarskog inventara za obavljanje gospodarske
ili slične djelatnosti, u vrijednosti koju propiše Vlada Republike Hrvatske,
ako ih uvezu ili unesu u roku godinu dana od dana stjecanja hrvatskog državljanstva.
odnosno odobravanja trajnog nastanjenja ili stjecanja statusa izbjeglice
u Republici Hrvatskoj.

Ovlašćuje se ministar financija da propiše vrstu i količinu predmeta
koji se mogu uvesti ili unijeti uz oslobađenje od plaćanja carine prema
stavku 1. ove točke. Gospodarskim inventarom, u smislu ove točke, smatraju
se samo oni predmeti koji su doseljenoj osobi neophodni za obavljanje jedne
djelatnosti i bez kojih se ta djelatnost ne bi mogla obavljati ako se,
prema propisima, može baviti tom djelatnošću u Republici Hrvatskoj. Prijevozna
sredstva u smislu ove točke smatraju se gospodarskim inventarom ako se
korisnik povlastice bavi prijevozničkom djelatnošću kao jedinom djelatnošću.
Rok iz stavka 1. ove točke može ovlaštena carinarnica na zahtijev korisnika
povlastice produžiti, ako to zahtijevaju posebne okolnosti pod kojima se
obavlja doseljenje." U točki 4. stavak 1. mijenja se i glasi: "4)
hrvatski državljani - članovi posada brodova, te hrvatski državljani i
stranci koji su po propisima bivše SFRJ smatrani jugoslavenskim državljanima,
a na dan 8. listopada 1991. godine imali su prebivalište u Republici Hrvatskoj
(članak 79. Zakona o kretanju i boravku stranaca), koji su po bilo kojem
osnovu bili na radu u inozemstvu najmanje dvije godine neprekidno ili najmanje
24 mjeseca u posljednjih četiri godine ili boravili u inozemstvu najmanje
sedam godina - na predmete svojega domaćinstva i na predmete gospodarskog
inventara za obavljanje gospodarske ili slične djelatnosti u Hrvatskoj,
koje uvezu ili unesu iz inozemstva u roku jedne godine od dana povratka
u Hrvatsku, u vrijednosti koju propiše Vlada Republike Hrvatske."
Iza stavka 1. dodaju se dva nova stavka, koji glase: "Ovlašćuje se
ministar financija da propiše vrstu i količinu predmeta koji se mogu uvesti
ili unijeti uz oslobađanje od plaćanja carine prema stavku 1. ove točke.
Rok iz stavka 1. ove točke može ovlaštena carinarnica na zahtjev korisnika
povlastice produžiti, ako to zahtijevaju posebne okolnosti pod kojima se
obavlja povratak." Dosadašnji stavak 2. postaje stavak 4.

Članak 2.

Ova uredba stupa na snagu danom objave u.Narodnim novinama..

Klasa: 413-01/92-01/03

Urbroj: 503011B-92-8

Zagreb, 2. listopada 1992.

Predsjednik

**Hrvoje Šartnić, v. r.**

Uredba, NN 61/1992-1636